Suchinthana/ta-wikipedia huggingface dataset:
எம். ஜி. சுரேஷ்

எம். ஜி. சுரேஷ் (இறப்பு: அக்டோபர் 2, 2017) தமிழ் இலக்கிய வரலாற்றில் பின் நவீனத்துவப் படைப்பாளிகளில் குறிப்பிடத்தக்கவர். 1970 களில் தமது எழுத்துப் பணியைத் தொடங்கிய இவர் தீபம், கணையாழி உள்ளிட்ட இதழ்களில் புதுக்கவிதை எழுதினார். இளவேனிலின் தூண்டுதலால் எழுதிய, இவர் சிறுகதையானது, கார்க்கி பத்திரிகையில் முதன்முதலில் வெளிவந்தது. இவரின் அட்லாண்டிஸ் மனிதன், அலெக்சாண்டர் ஆகிய இரு புதினங்கள் தாம்பரம் கிறிஸ்தவக் கல்லூரியில் எம்.ஏ பட்டப் படிப்புக்குப் பாடமாக வைக்கப்பட்டிருந்தது. இவரின் படைப்புகளை ஆய்வு செய்து பலர் முனைவர், இளமுனைவர் பட்டங்களைப் பெற்றுள்ளனர். இவர் மொத்தம் ஆறு புதினங்கள், மூன்று சிறுகதைத் தொகுதிகள், மூன்று குறுநாவல்கள் எழுதியுள்ளார். இவருடைய கட்டுரைகள், பத்தி எழுத்துக்கள், நேர்காணல்கள் போன்றவையும் நூல்களாகத் தொகுக்கப்பட்டுள்ளன. பன்முகம் (2001 – 2005) என்னும் காலாண்டு இதழையும் அவர் நடத்திவந்தார்.

தொழில் 
இவர் அரசுத்துறையில் தணிக்கையாளராகப் பணியாற்றினார். இலக்கியத்தின் மீதுதான ஈடுபாட்டால், அரசுப் பணியிலிருந்து விருப்ப ஓய்வில் பெற்றார்.

விருதுகள், பாராட்டுகள் 
 திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கியது
 37 என்ற புதினத்துக்க காலச்சுவடும் உயிர்மையும் விழா எடுத்து பாராட்டி இருக்கின்றன.
 இவரது அட்லாண்டிஸ் புதினம் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.

படைப்புகள்

புதினங்கள் 
 இரண்டாவது உலகைத் தேடி
 கான்க்ரீட் வளம்
 தாஜ்மகாலுக்குள் சில எலும்புக்கூடுகள்
 கனவுலகவாசியின் நனவுலகக் குறிப்புகள் முதலான சிறுகதைத் தொகுப்பும்,
 அட்லாண்டிஸ் மனிதன்
 மற்றும் சிலருடன்
 அலெக்சாண்டரும் ஒரு கோப்பைத் தேநீரும்
 யுரேகா என்றொரு நகரம்
 சிலந்தி
 37

கட்டுரைத் தொகுப்புகள் 
 அனைத்துக் கோட்பாடுகளும் அனுமானங்களே
 பின் நவீனத்துவமும் உளவியலும்
 இஸங்கள் ஆயிரம்

பாராட்டுகளும் விருதுகளும்
திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கி சிறப்பித்தது. 37 என்ற புதினத்துக்குக் காலச்சுவடும் உயிர்மையும் விழா எடுத்து பாராட்டி இருக்கின்றன. இவரது அட்லாண்டிஸ் நாவல் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.

திரையுலகில் பணிகள்
கலைஞர் மு.கருணாநிதியின் 'காவலுக்குக் கெட்டிக்காரன் " திரைப்படத்திலும், தென்பாண்டிச் சிங்கம் எனும் தொலைக்காட்சித் தொடரிலும் பணியாற்றியுள்ளார். இவர் கடமை கண்ணியம் கட்டுப்பாடு, காவலுக்குக் கெட்டிக்காரன், உன்னை ஒன்று கேட்பேன், கண்ணே கனியமுதே, என் தமிழ் மக்கள், அழகி, இயற்கை ஆகியத் திரைப்படத்தில் உதவி இயக்குநராகப் பணியாற்றியுள்ளார்.

மேற்கோள்கள்

வெளி இணைப்புகள்
சிவதாணு - உதயம் நேர்காணல்கள் பக்கம்-97
கோவை ஞானி- தமிழ்நாவல்களில் தேடலும் திரட்டலும் மெய்யப்பன் பதிப்பகம் பக்கம்-97.

2017 இறப்புகள்
தமிழ் எழுத்தாளர்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
வி. எஸ். சந்திரலேகா

வி. எஸ். சந்திரலேகா (பிறப்பு 25 ஜூலை 1947), இந்திய ஆட்சிப் பணியாளரும் அரசியல்வாதியும் ஆவார். அவர் ஜனதா கட்சியின் தமிழ்நாடு மாநில பிரிவின் தலைவராக இருந்தார். இது  11 ஆகஸ்ட் 2013 அன்று பாரதிய ஜனதா கட்சியோடு இணைக்கப்பட்டது. இவரை எம்.ஜி. ராமச்சந்திரன் அவர்கள் மாநில முதலாவது பெண் கலெக்டராக நியமித்தார்.

ஆரம்பகால வாழ்க்கையும் கல்வியும்  
சந்திரலேகா 25 ஜூலை 1947ல் அப்போதைய மதராஸ் மாகாணத்தில் திண்டுக்கல்லில் பிறந்தவர். இந்திய நிர்வாக சேவை சேர்வதற்கு (ஐ.ஏ.எஸ்) முன், கல்லூரி படிப்பை சென்னையில் முடித்திருந்தார். சென்னை பிரசிடென்சி கல்லூரியில் பொருளாதாரத்தில் முதுகலை பட்டம் பெற்றார்.

அரசு ஊழியர் 
 சந்திரலேகா 1971 இல் இந்திய நிர்வாக சேவையில் (ஐ.ஏ.எஸ்) சேர்ந்தார். 1975 1973 முதல் செங்கல்பட்டு மற்றும் சேரன்மகாதேவி துணை-கலெக்டராக  பணியாற்றினார்.
 பொது மேலாளர் மற்றும் துணை செயலாளராக நுகர்பொருள் வாணிபக் கழகத்தில், 1976 முதல் 1980 ஆம் ஆண்டு வரை பணியாற்றினார்.
 1980 முதல் 1985 வரையில், அவர் மாவட்ட ஆட்சியராக முதலில் தென் ஆற்காடு  பின்னர் மதுரையில் பணியாற்றினார்.
 1988 வரை ஊரக மேம்பாட்டு இயக்குநராகவும், 1985 முதல் தமிழ்நாடு  பெண்கள் மேம்பாட்டுக் கழகம் தலைவராகவும், 1988 முதல் 1990 வரை தமிழ்நாடு
 தொழில் வளர்ச்சிக் கழகம் தலைவராகவும், 1991 முதல் 1992 வரை தமிழ்நாடு  நிர்வாக இயக்குனராகவும் பணியாற்றினார்.
அவர் 1992ல் இந்திய நிர்வாக சேவையிலிருந்து ராஜினாமா செய்தார்.

அரசியல்வாதி 
சந்திரலேகா 1992 இல் ஜனதா கட்சியில் சேர்ந்தார். அவர் 1992 முதல் கட்சியின் தமிழ்நாடு பிரிவின் தலைவராக பதவி வகித்தார். 1996 இல் இவர் சென்னை மாநகராட்சி மேயர் பதவிக்கு மு. க. ஸ்டாலின் (திராவிட முன்னேற்றக் கழகம்) அவர்களுக்கு எதிராக நின்று தோல்வியுற்றார். இவர் மயிலாப்பூர் தொகுதியில் 2006 தமிழ்நாடு சட்டமன்ற தேர்தலில்  கலந்து கொண்டு 2,897 வாக்குகள் மட்டுமே பெற்றார்.

இவர் தான் ஜெயலலிதாவிற்க்கு சசிகலாவை அறிமுகப்படுத்தினார்.

குறிப்புகள்

மேற்கோள்கள் 
 
 

1947 பிறப்புகள்
வாழும் நபர்கள்
திண்டுக்கல் மாவட்ட நபர்கள்
இந்தியப் பெண் அரசியல்வாதிகள்
தமிழ்ப் பெண் அரசியல்வாதிகள்
இந்திய ஆட்சிப் பணி அலுவலர்கள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
திண்டுக்கல் அரசியல்வாதிகள்
மாநிலக் கல்லூரி மேனாள் மாணவர்கள்
நேரடி வீட்டுத் தொலைக்காட்சி

நேரடி வீட்டுத் தொலைக்காட்சி (Direct-broadcast satellite television - DBSTV) என்பது கம்பியில்லா முறையில் தொலைக்காட்சி நிகழ்ச்சிகளை பயனர்களின் வீடுகளுக்கு வழங்கும் ஒரு நவீன தொழினுட்பம் ஆகும். இதன் மூலம் நிலையத்தில் ஒளிபரப்பப்படும் நிகழ்ச்சிகள் பூமியைச் சுற்றிக்கொண்டிருக்கும் செயற்கைத் துணைக்கோள்களின் மூலமாக பயனர்களின் வீடுகளுக்கு கொண்டு சேர்க்கப்படுகிறது. செயற்கைத் துணைக்கோள்கள் புவியிலிருந்து வரும் சமிக்ஞைகளைப் பெற்று மீண்டும் புவியின் மற்றொரு பகுதிக்கு அனுப்புகிறது. பயனர்களின் வீடுகளில் பொருத்தப்பட்டிருக்கும் மின்காந்த அலையுணரிகள் இந்த சமிக்ஞைகளைப் பெற்றுத் தொலைக்காட்சிக்கு அனுப்புகின்றன.

இந்த செயற்கைத் துணைக்கோள்கள் புவியிலிருந்து சுமார் 35700 கி.மீ உயரத்தில் ஜியோசின்க்ரோனஸ் சுற்றுவட்டப்பாதையில் நிலை நிறுத்தப்பட்டுள்ளன. நேரடி வீட்டுத்தொலைக்காட்சி 200 க்கும் மேற்பட்ட தடங்கள், தொலைவியாபாரம் மற்றும் இணைய வசதிகளையும் அளிக்கிறது.

நேரடி வீட்டுத்தொலைக்காட்சி பல்லாயிரக்கணக்கான அமெரிக்க, ஐரோப்பிய மற்றும் தென்கிழக்கு ஆசிய நாட்டு மக்களின் வீடுகளில் பயன்படுத்தப்பட்டு வருகிறது.

மேற்கோள்கள் 

தொலைக்காட்சி பரப்புகை
சி. ஆர். நரசிம்மன்

சக்கரவர்த்தி ராசகோபாலாச்சாரி நரசிம்மன் (Chakravarthi Rajagopalachari Narasimhan) (1909–1989) இந்திய விடுதலை இயக்கப் போராட்ட வீரரும், இந்திய அரசியல்வாதியும் ஆவார். இந்திய மக்களவை உறுப்பினராக 1952 முதல் 1962 முடிய பணியாற்றியவர். இவர் ராஜாஜியின் ஒரே மகன் ஆவார். இவரது சகோதரி இலக்குமி, மகாத்மா காந்தியின் நான்காவது மகன் தேவதாஸ் காந்தியை மணந்தவர்.

இளமை 
தமிழக மக்களால் இராஜாஜி என அழைப்படும் சக்கரவர்த்தி இராசகோபாலாச்சாரியர் – அலமேலு மங்கம்மா  இணையருக்கு 1909-இல் பிறந்தவர் சி. ஆர். நரசிம்மன். 1930-ஆம் ஆண்டில் நரசிம்மன் தனது தந்தை இராஜாஜியுடன் சேர்ந்து, வேதாரண்யத்தில் உப்புச் சத்தியாகிரகப் போராட்டத்தில் ஈடுபட்டுச் சிறை சென்றார்.

அரசியல்
இந்திய விடுதலைக்குப் பின்னர் நடைபெற்ற 1951-1952 முதல் இந்தியப் பொதுத் தேர்தலில், கிருஷ்ணகிரி மக்களவைத் தொகுதியில் போட்டியிட்டு வென்றார்.  மீண்டும் 1957-இல் நடைபெற்ற இரண்டாவது இந்தியப் பொதுத் தேர்தலில் கிருஷ்ணகிரி மக்களவைத் தொகுதியிலிருந்து மீண்டும் வெற்றி பெற்றார். அதற்கடுத்து 1962ல் நடந்த தேர்தலில் திமுக வேட்பாளர் கே. இராசாராமிடம் தோற்றுப்போனார்.

இராஜாஜி இந்திய தேசிய காங்கிரசு கட்சியிலிருந்து வெளியேறி சுதந்திராக் கட்சியை நிறுவிய போது, சி. ஆர். நரசிம்மன் தொடர்ந்து காங்கிரஸ் கட்சியில் தொடர்ந்தார். பின்னர் 1960-இல் நரசிம்மன் சுதந்திராக் கட்சியில் இணைந்தார்.

மறைவு

சி. ஆர். நரசிம்மன் 1989-இல் தமது 80-வது வயதில் மறைந்தார்.

மேற்கோள்கள் 

1909 பிறப்புகள்
1989 இறப்புகள்
இந்திய அரசியல்வாதிகள்
1ஆவது மக்களவை உறுப்பினர்கள்
தமிழ்நாட்டு இந்திய விடுதலைப் போராட்ட வீரர்கள்‎
2ஆவது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
ஜெயந்தஸ்ரீ பாலகிருஷ்ணன்

முனைவர். ஜெயந்தஸ்ரீ பாலகிருஷ்ணன் கோவை பூ.சா.கோ கலை அறிவியல் கல்லூரியில் ஆங்கிலப் பேராசிரியையாக பணியாற்றி ஓய்வு பெற்றவர். இவர் தனது செறிவான ஊக்கமூட்டும் மேடை உரைகளுக்காக மாணவர்கள், கல்வி நிலையங்கள், இலக்கிய வட்டங்கள், தொலைக்காட்சி நிகழ்வுகள் இடையே பரவலாக அறியப்படுபவர். தனது மனித வளங்கள் சார்ந்த கருத்துகளுக்காக கல்வியாளர்களிடையே பெரிதும் நாடப்படுபவர்.

வாழ்க்கை 

ஜெயந்தஸ்ரீ பாலகிருஷ்ணன் இருமொழி இலக்கியங்களில் முனைவர் பட்டம் பெற்றவர். 1998ல் புதுச்சேரியின் புதுவைப் பல்கலைகழகத்தில் ஆங்கிலத்திலும், 2009ல் கோவை பாரதியார் பல்கலைகழகத்தில் தமிழிலும் முனைவர் பட்டம் பெற்றார். சென்னை பல்கலையின் ஒரு முதுகலை பட்டமும் கொண்டவர். இவரது ஆங்கில முனைவர் பட்டத்திற்கான ஆய்வேடு குறுந்தொகையின் ஆங்கில மொழியாக்கங்கள் குறித்தது. தமிழில் எழுத்தாளர் ஜெயகாந்தனின் குறுநாவல்கள் குறித்து ஆய்வு செய்துள்ளார்.

தானே எழுத்தாளர், மொழிபெயர்ப்பாளர், பெண்ணிய சிந்தனைகள்  குறித்து தொடர்ந்து உரையாற்றுபவர் என்று பலதளங்களில் இயங்கி வருபவர். பல்வேறு தொலைக்காட்சி நிகழ்வுகளில் பேசிவரும் இவர், "மனதில் உறுதி வேண்டும்" என்று வெளியாகும் கலைஞர் தொலைக்காட்சி நிகழ்ச்சியில் தொடர்ந்து பேசுகிறார்.

மனித வளங்கள், உணர்வுகள், வெளிப்பாடு ஆகியவற்றில் பயிற்சியாளராகவும் மாணவ ஆலோசகராகவும் தனது பங்கை நிறுவியுள்ளார். UGCயின் கல்வி வளங்களை கொண்ட மனிதராக தனது பங்களிப்பை பல இந்திய பல்கலைகழகங்களுக்கு வழங்கியுள்ளார். இன்னும் கல்வி சார்ந்த பல்வேறு பங்களிப்புகளை இந்திய பல்கலைகழகங்களுக்கு அளித்துள்ளார். செம்மொழித் தமிழாய்வு மத்திய நிறுவனம் வெளியிட்ட குறுந்தொகை மொழிபெயர்ப்பு பதிப்பின் ஆசிரியர் குழுவில் பங்காற்றியுள்ளார். திசைகள் எனும் தமிழ் இதழின் துணை ஆசிரியராக பணியாற்றியுள்ளார். இளம் வயதில் ஆனந்த விகடனின் போட்டியில் சிறந்த சிறுகதை ஆசிரியர் விருதை எழுத்தாளர் சுஜாதாவிடமிருந்து பெற்றார். எழுத்தாளர் ஜெயகாந்தன் மீது மிகுந்த ஈடுபாடு கொண்டவர்.

இவருடைய அனுபவக் குறிப்புகள் மற்றும் சிறுகதைகள் அடங்கிய நூலான மழைவில் மனிதர்கள் மற்றும் கட்டுரைத் தொகுப்பாகிய மௌன இரைச்சல் ஆகியவை வெளியாகியுள்ளது. மொழிபெயர்ப்பாளராக கவிஞர் சிற்பியின் பூஜ்யங்களின் சங்கிலி நூலை the chain of absolutes என்று ஆங்கிலத்தில் வெளியிட்டுள்ளார். பாரதி, கவிஞர் கல்யாண்ஜி ஆகியோரின் கவிதைகள் சிலவற்றையும் ஆங்கிலத்தில் மொழிபெயர்த்துள்ளார்.

உசாத்துணைகள்

பிற இணைப்புகள் 
 ஜெயந்தஸ்ரீ பாலகிருஷ்ணன் தளம்
 Jayanthasri Balakrishnan speech
 Jayanthasri works
 Jayanthasri talks

வாழும் நபர்கள்
பேச்சாளர்கள்
தமிழ்ப் பேச்சாளர்கள்
தமிழ்-பிறமொழி மொழிபெயர்ப்பாளர்கள்
இந்திய மொழிபெயர்ப்பாளர்கள்
தமிழகப் பெண் எழுத்தாளர்கள்
ஆஸ்திரேலியாவில் சாரணியம்

ஆஸ்திரேலியாவில் சாரணியம் என்பது ஆஸ்திரேலியா நாட்டில் சாரணிய அமைப்பின் நிலமையைக் குறிக்கும். இங்கு 1907இல் விக்டோரியாவில் சாரணியம் ஆரம்பிக்கப்பட்டு 1908இல் நிறுவப்பட்டது. இவ்வாறு சாரணியம் ஆரம்பிக்கப்படுவதற்கு அக்காலத்து சன்டே டைம்ஸ் உதவி செய்திருந்தது. சாரணர் தந்தை பேடன் பவல் ஆஸ்திரேலியாற்கு சாரணர் இயக்கத்தை வளர்ப்பதற்கென 1912 இல் முதன் முதலாக வருகை தந்தார். இன்று ஆஸ்திரேலியாவில் ஆஸ்திரேலிய சாரணர் சங்கம். ஆஸ்திரேலிய பெண் சாரணர் சங்கம், சுதந்திர ஆஸ்திரேலிய சாரணர்கள் ஆகிய சங்கங்கள் சாரணியத்தில் ஈடுபடும் பாரிய சங்கங்கள் ஆகும்.

மேற்கோள்கள்

சாரணியம்
1ஆம் உலக சாரண ஜம்போறி

1ஆம் உலக சாரணப் பேரணித் திரட்டு (1st World Scout Jamboree) 1920 இல் இடம்பெற்ற முதலாவது உலக சாரணப் பேரணித் திரட்டு ஆகும். இது இங்கிலாந்து நாட்டின்  ஒலிம்பியாவில் இடம்பெற்றது. இதில் 8,000 சாரணர்கள் கலந்துகொண்டனர். 30 சூலை 1920 தொடக்கம் 8 ஆகஸ்ட் 1920 வரை இது இடம்பெற்றது. இங்குப் பேடன் பவல் உலகப் பிரதமச் சாரணராகப் பிரகடனப்படுத்தப்பட்டார். இதற்கென எந்தச் சின்னமும் வெளியிடப்படவில்லை.

மேற்கோள்கள்

சாரண ஜம்போறிகள்
திவான் (பிரதம அமைச்சர்)

திவான் (dewan)  என்பது இசுலாமிய அரசப் பதவிகளில் ஒன்றாகும். பொதுவாக திவான் பதவி அதிகாரமிக்க அரச உயர் அதிகாரி,  அமைச்சர் அல்லது ஆட்சியாளரைக் குறிக்கும் சொல்லாகும். பின்னர் இந்தியத் துணைக்கண்டத்தின், சுதேச சமஸ்தானங்களின் அன்றாட நிர்வாகத்தை கவனித்துக் கொள்ளும் அமைச்சரைத் திவான் எனும் பெயரில் அழைத்தனர். ஒரு சில சமஸ்தான அதிபர்கள் தங்களை திவான் என்றே அழைத்துக் கொண்டனர்.

திவான் எனும், பாரசீக மொழிச் சொல்லை அரேபிய ஆட்சியாளர்களும் கையாண்டனர்.

இந்தியாவில்

திவான் பட்டம் 
 மொகலாயப் பேரரசின் மாகாணங்களில் நிலவரி வசூலிக்கும் உயர் அதிகாரிகளை திவான் என்று அழைத்தனர்.
 பிரித்தானிய இந்தியாவில் மேட்டுக்குடி நிலக்கிழார்களுக்கு திவான் பகதூர் அல்லது திவான் சாகிப் போன்ற பட்டங்களை பிரித்தானிய இந்தியா அரசு வழங்கி கௌரவித்தது.
கான் பகதூர் கலிபுல்லா ராவுத்தர் சாகிப் என்பவர் புதுக்கோட்டை சமஸ்தானத்தின் திவானாக இருந்தார்
 பஞ்சாப் பகுதிகளில் உயர்சாதி இந்து மற்றும் சீக்கியர்களில் சிலர்  திவான் அல்லது திவான் சாகிப் எனும் குடும்பப் பெயர் கொண்டுள்ளனர்.

திவானி (நிலவரி வசூலிக்கும் உரிமை) 
1757-இல் பிளாசி சண்டையில் கிழக்கிந்திய கம்பெனிப் படைகளிடம் தோல்வி அடைந்த வங்காள நவாப் சிராச் உத் தவ்லா, 1765-ஆம் ஆண்டு முதல் வங்காளம் மற்றும் பிகார் பகுதிகளில் திவானி எனும் நிலவரி வசூலிக்கும் உரிமையை கிழக்கிந்தியக் கம்பெனிக்கு வழங்கினார்..

இதனையும் காண்க
 திவான் பகதூர் (கௌரவப் பட்டம்)
 திவான் பகதூர் (திரைப்படம்) 
 திவான் (திரைப்படம்)
 சுதேச சமஸ்தானம்
 அரசப் பிரதிநிதி

ஆதாரங்கள்
 RoyalArk- see each princely state mentioned above
 WorldStatesmen- India

மேற்கோள்கள்

இந்தியாவில் பட்டங்கள்
திருவேகம்பர் அந்தாதி

திருவேகம்பர் அந்தாதி ஒர் அந்தாதி நூல் ஆகும். இது சிவஞானமுனிவரால் இயற்றப்பட்டது. இவர் இயற்றிய அந்தாதி நூல்கள் மொத்தம் நான்கு ஆகும்.

நூலாசிரியர் வரலாறு
திருநெல்வேலி மாவட்டம், விக்கிரமசிங்கபுரத்தில் ஆனந்தக்கூத்தர், மயிலம்மையார்க்கு மகனாகப் பிறந்தவர் சிவஞானமுனிவர். இவருக்குப் பெற்றோர் இட்ட பெயர் முக்களாலிங்கர். இளம்வயது முதலாகவே துறவறத்தில் நாட்டம் கொண்டு திருவாவடுதுறை ஆதீனத்திலேயே தங்கினார். இவரது பக்குவநிலைக் கண்டு வேலப்பதேசிக சுவாமிகள் இவருக்குத் தீட்சை செய்து சிவஞானயோகிகள் என்ற பெயரையும் சூட்டினார். அதுமுதலாக திருத்தல வழிபாடுகள் பல மேற்கொண்டு முப்பதுக்கும் மேற்பட்ட நூல்களையும் அருளிச்செய்தார்கள்.

நூல் பெயர்க்காரணம்  
திருவேகம்பர் அந்தாதி' கம்பர் அந்தாதி' என்றும் அழைக்கப்படுகிறது. திருவாவடுதுறை ஆதீனப் பழைய பதிப்புகளில் கம்பரந்தாதி என்ற பெயரே உள்ளது. மதுரை இராமசாமி பதவுரை எழுதி வெளியிட்ட பதிப்பிலும் அவ்வாறே உள்ளது. பின்னர் இறையருள் நூல்களுக்குத் திரு என்ற அடைமொழி கொடுப்பது என்ற மரபுப்படி திரு சேர்க்கும்போது கம்பர் என்ற பெயர் ஏகம்பர் என்றாகி திரு இணைந்து திருவேகம்பர் என அமைந்துள்ளது.

நூல் அமைப்பு  
இந்த அந்தாதி நூல் காஞ்சிபுரத்து திருவேகம்பர் எனும் திருக்கோயிலில் உள்ள இறைவன் மீது பாடப்பெற்றதாகும். இந்நூல் கட்டளைக் கலித்துறைப் பா வகையால் அமைந்துள்ளது. தற்பொழுது இவ்வந்தாதியில் 94 பாடல்களே கிடைத்துள்ளன. பாடல்கள் பெரும்பாலும் யமக அமைப்பைப் பெற்றுள்ளன. அடிதோறும் முதற்சீரில் முதல் எழுத்து மாறிவரும் அமைப்பாகிய திரிபு அமைப்பில் இருப்பது 2, 30, 39, 55, 56 ஆகிய எண்கள் கொண்ட ஐந்து பாடல்களே. நூலின் தொடக்கத்தில் காப்புப் பாடல் இல்லை.

உரைகள் 
இந்நூலிற்கு மதுரை இராமசாமிப்பிள்ளையின் பதவுரை வெளிவந்துள்ளது. திருவாவடுதுறை ஆதீனத்தின் 226 ஆவது வெளியீடாக வெளிவந்துள்ள பதிப்பில் நூலிற்குச் சிறப்புப் பாயிரம் ஒன்று உள்ளது. இதில் பாடியவர் பெயர் இடம்பெறவில்லை.

மேற்கோள்கள்

உசாத்துணைகள்
 பூசை சுப்பிரமணியத்தம்பிரான் இயற்றிய, திருவாவடுதுறை ஆதீனக் குருபரம்பரை விளக்கம் - பக்கம்,117
 முனைவர் பழ.முத்தப்பன் சிவஞான முனிவரின் அந்தாதி இலக்கியங்கள்- பக்கம் 81.
 சிவஞானமுனிவர்  திருவேகம்பர் அந்தாதி திருவாவடுதுறை ஆதீனம்.
திருவேகம்பர் அந்தாதி, சைவம்.காம்

வெளியிணைப்புகள் 
திருவேகம்பரந்தாதி, தமிழிணையம்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
அந்தாதிகள்
இன்னாலில்லாஃகி வ-இன்னா இலைஃகி ராச்சிவூன்

இன்னாலில்லாஃகி வ-இன்னா இலைஃகி ராசி3வூன் (ʾinnā li-llāhi wa-ʾinna ʾilayhi rājiʿūn, ) என்பது திருக்குரானில் வரும் ஒரு பகுதி. இதன் பொருள் இறைவனிடமிருந்து வந்தோம் இறைவனிடமே செல்கிறோம் என்பதாகும். யாரேனும் இறந்துவிட்டால் குர்ஆனின் இவ்வரிகளைக் கூறி ஆறுதல் சொல்லுதல் வழக்கம்.

விளக்கம்
சுருக்கமாகச் சொல் விளக்கம் கீழே:

ʾஇன்னா: எனில் நாம் (நாம் யாவரும் என்னும்படி அழுத்தமாகக் கூறும் நாம்). இச்சொல் இன்னா-னா என்பதன் சுருங்கிய வடிவம்.

லி-ல்லாஃகி: "லி"  என்பது வேற்றுமையுருபு போன்ற ஆனால் முன்னிற்கும் சொல் (ஃகார்ஃபு சா3ர் ḥarfu jarr). இதன் பொருள் அவரின், அவருடைய, அவருக்காக என்பதில் வரும்  இன், உடைய போன்ற ஓர் உடைமைப்பொருள் உணர்த்தி முன்னிற்கும் வேற்றுமையுருபு.  "அ லக்கா அக்குன் (A laka ʾakhun)" (இதில் "ல" என்பது "லி" என்பதுபோன்றதே) என்பதன் பொருள் "உங்களுக்கு உடன்பிறந்தவன் இருக்கின்றானா?" என்பது. எனவே லி-ல்லாஃகி என்பதன் பொருள் அல்லாஃகுக்கு (அல்லாஹ்ஹுக்கு)

வ: வ எனில் மற்றும் (-உம் என்னும் ஒன்றுக்கு மேற்பட்டுவருவனவற்றை உணர்த்து உம்மைப்பொருள்)

ʾஇன்னா: மேலே பார்க்கவும்.

இலை-ஃகி (இலைஹி): இருபகுதியாகப் பிரித்துப் பார்த்தால் இதன்பொருள் இறையை நோக்கி ("toward Him"). "ʾஇலை"  என்பது "ʾஇலா" (ஒரு முன்னிற்கும் வேற்றுமையுருபு) போன்றது. இதன் பொருள் தமிழில் -கு போன்றது மசூதிக்குப் போனேன் என்பதில் வரும் -கு போன்றது ("தஹப்து இல மஸ்ஜிதின் (dhahabtu ʾila masjidin)".  "ஃகி" என்பது உண்மையில் "ஃகு", இதன் பொருள் அவன் அவள் அது போன்றவற்றின் உடைமைப்பொருளுக்கு வரும் வேற்றுமையுருபு போன்றது (அவனுடைய, அவளுடைய அதனுடைய, அவனுக்கு, அவளுக்கு, அதுக்கு).

ராசி3 ஊன்: ராசா3 எனில் திரும்பு; ராசி3 என்பது திரும்பி வருபவர் என்பது போன்ற பொருள் தரும் பெயர்ச்சொல் அல்லது பெயரடை போன்ற வடிவம். ஊன் என்பது மூன்றும் அதற்கு மேலுமான பன்மை. எனவே ராசி3 ஊன் என்பதன் பொருள் திரும்பிவருபவர் அல்லது வீடு திரும்புவோர்என்பதாகும்.

எனவே இந்தக் குர்ஆன் வரிகள் (அல்லாஃகாகிய) இறைவனைச் சேர்ந்த நாம் இறைவனிடம் சேர்கின்றோம் என்னும் பொருள் தரும் மொழி.

அடிக்குறிப்புகளும் மேற்கோள்களும்

இசுலாமியப் பழமொழிகள்
குர்ஆன்
மரபுச்சொற்கள்

மரபுச்சொற்கள் மரபு ரீதியாக வழங்கிவரும் சொற்களைக் குறிக்கும்.  மரபு என்பது நம் முன்னோர் ஒரு பொருளை எச்சொல்லால் வழங்கினரோ அவ்வாறே வழங்குவது ஆகும். உதாரணமாக, பறவைகள், விலங்குகள் முதலான உயிரினங்களின் ஒலிகளையும் அவை ஒலிக்கும் முறைகளையும் இவ்வாறு கூற வேண்டுமென, முன்னோர் கூறிய மரபினைத் தொன்றுதொட்டுப் பின்பற்றி வருகின்றனர். “நாய் கத்தியது” எனக் கூறுவது வழக்கம். அவ்வாறு கூறுதல் கூடாது. “நாய் குரைத்தது” என்பதே உரிய மரபுத் தொடர்ச் சொல் ஆகும். இவ்வாறு வரும் சில மரபுகள் கீழே உள்ளன.

ஒலி மரபு 

உயிரினங்களின் (பறவை, விலங்கு, பூச்சி) ஒலிகள் அட்டவணைப்படுத்தப்பட்டுள்ளன.

வினை மரபு 

வினை மரபுச்சொற்கள் அட்டவணைப்படுத்தப்பட்டுள்ளன.

இருப்பிடம் (மரபு) 

உயினங்களின் வாழ்விடம் மரபுச்சொற்கள் அட்டவணைப்படுத்தப்பட்டுள்ளன.

தாவர உறுப்பு (மரபு) 

தாவரங்களின் உறுப்பு மரபுச்சொற்கள் அட்டவணைப்படுத்தப்பட்டுள்ளன.

விலங்கு 

விலங்குகளின் இளமை மரபுச்சொற்கள் அட்டவணைப்படுத்தப்பட்டுள்ளன.

வெளியிணைப்புகள் 
 பத்தாம் வகுப்பு  தமிழ்ப் பாடநூல் (தமிழ்நாடு பாடநூல் மற்றும் கல்வியியல் பணிகள் கழகம்) ப.எண்:222 முதற்பதிப்பு-2011, மறுபதிப்பு-2016.
 தமிழ் மரபுச்சொற்கள் (வெளி இணைப்பு) தமிழ்ப்பேராயம் எஸ்.ஆர்.எம் பல்கலை 
 தொல்காப்பியம் மரபியல் (விக்கிமூலம்) உரைவளம் பக்கம்

நாட்டுப்புறவியல்
துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ஆபிரிக்க சாரணப் பிராந்தியம்

ஆபிரிக்க சாரணப் பிராந்தியம் (Africa Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 38 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 2,407,106 சாரணர்கள் அங்கம் வகிக்கின்றனர். இதன் தலைமையகம் கென்யாவில் உள்ள நைரோபியில் அமைந்துள்ளது

மேற்கோள்கள்

உலக சாரணர் சம்மேளனம்
ஆசிய பசுபிக் சாரணப் பிராந்தியம்

ஆசிய பசுபிக் சாரணப் பிராந்தியம் (Asia-Pacific_Scout_Region_(World_Organization_of_the_Scout_Movement)) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 25 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 30,829,142 சாரணர்கள் அங்கம் வகிக்கின்றனர். இதன் தலைமையகம் பிலிப்பீன்சு நாட்டின் மகாத்தி நகரில் அமைந்துள்ளது.

மேற்கோள்கள்

உலக சாரணர் சம்மேளனம்
உரேசிய சாரணப் பிராந்தியம்

உரேசிய சாரணப் பிராந்தியம் (Eurasia_Scout_Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 9 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 23,299 சாரணர்கள் அங்கம் வகிக்கின்றனர். இதன் தலைமையகம் உக்ரேன் நாட்டின் குர்சுவ் நகரில் அமைந்துள்ளது.

மேற்கோள்கள்

உலக சாரணர் சம்மேளனம்
அமெரிக்க சாரணப் பிராந்தியம்

அமெரிக்க சாரணப் பிராந்தியம் (Inter-american Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 34 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 3,949,362 சாரணர்கள் அங்கம் வகிக்கின்றனர். இதன் தலைமையகம் பனாமா நாட்டின் சியுடாட் டெல் சபர் நகரில் அமைந்துள்ளது.

மேற்கோள்கள்

உலக சாரணர் சம்மேளனம்
ஐரோப்பிய சாரணப் பிராந்தியம்

ஐரோப்பிய சாரணப் பிராந்தியம் (European Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 40 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 1,761,415 சாரணர்கள் அங்கம் வகிக்கின்றனர். இதன் தலைமையகம் சுவிசர்லாந்து நாட்டின் ஜெனீவா நகரில் அமைந்துள்ளது.

மேற்கோள்கள்

உலக சாரணர் சம்மேளனம்
ராஜ்குமார் சுக்லா

ராஜ்குமார் சுக்லா  1875 ஆம் ஆண்டு பீகாரின் முர்லி பீத்வார்வா கிராமத்தில் (சாம்பியா, மேற்கு சம்பரன்) பிறந்தார்.  சுதந்திர இந்தியாவுக்கான போராட்டத்தின் போது மகாத்மா காந்தியுடன் இணைந்து செயல்பட்ட  புகழ்பெற்ற இந்திய கிராமவாசி ஆவார். தென்னாப்பிரிக்காவிலிருந்து திரும்பிய பிறகு காந்தியடிகளின் முதல் அரசியல் போராட்டமான சம்பாரண் விவசாயிகளின் உரிமைகளுக்கான போராட்டத்திற்கு அவரை அந்த இடத்துக்கு வற்புறுத்தி அழைத்துச் சென்றுவர்  இந்த போராட்டமானது இந்திய விடுதலைப் போராட்டத்தில் ஒரு திருப்புமுகமாக இருந்தது.

வரலாறு 
ராஜ்குமார் சுக்லாவுக்கு 5 ஏக்கர் நிலம் இருந்தது. அப்பகுதியின் மற்ற விவசாயிகளைப் போல அவரும் அவுரி பயிர் வைக்குமாறு அதிகாரவர்கத்தால் கட்டாயப்படுத்தப்பட்டார். இந்தக் கட்டாயச் சாகுபடிக்கு எதிராக விவசாயிகளைத் திரட்டும் முயற்சியில்  ஷேக் குலாம் என்ற உள்ளூர் நண்பருடன் ஈடுபட்டார். மாவட்ட ஆட்சியருக்கு மனுக்களை அனுப்பிப் பார்த்தார். வேலைநிறுத்தத்துக்குக் கூட ஏற்பாடுகளைச் செய்தார். இதையடுத்து, அவுரி சாகுபடியாளர்களை பிரித்தானிய அரசு ஏவிய போலீஸ்காரர்களும், தோட்ட அதிபர்களும் சேர்ந்து தாக்கினர். தோட்ட அதிபர்களுக்கு எதிராக சுக்லா வழக்கு தொடர, இதற்கு பாட்னா வழக்கறிஞர்கள் உதவ முன்வந்தனர். ஐரோப்பிய மேலாளர் ஒருவருடன் சச்சரவில் ஈடுபட்டதற்காக 1914 இல் சுக்லாவைச் சில காலம் சிறையில் அடைத்தது பிரித்தானிய அரசு. முதல் உலகப் போர் சமயத்தின்போது, அவுரிக்குத் தேவை அதிகமானதால், அதிக பரப்பளவில் அவுரி சாகுபடி செய்யுமாறு விவசாயிகள் கட்டாயப்படுத்தப்பட்டனர். கான்பூரிலிருந்து வெளிவந்த ‘பிரதாப்’ என்ற இந்தி செய்தித்தாளில் அவ்வப்போது இதைக் கண்டித்து கட்டுரைகள் எழுதிவந்தார் சுக்லா. அப்பத்திரிக்கையின் ஆசிரியரான கணேஷ் சங்கர் வித்யார்த்தி  தென்னாப்பிரிக்காவில் கொத்தடிமைகளாக நடத்தப்பட்ட தொழிலாளர்களுக்காக அந்நாட்டு அரசுக்கு எதிராக காந்தியடிகள் போராடிய விவரத்தை தெரிவித்தார்.

1916 திசம்பரில் லக்னோவில் நடந்த காங்கிரஸ் மாநாட்டில் பாட்னா வழக்கறிஞர்கள் பிரஜ்கிஷோர் பிரசாத், ராஜேந்திர பிரசாத் ஆகியோருடன் சுக்லாவும் கலந்துகொண்டார். அவுரி சாகுபடியாளர்களின் பிரச்சினைகளைப் பற்றி மாநாட்டுக்கு வந்திருந்த தலைவர்களான பால கங்காதர திலகர், மதன்மோகன் மாளவியா ஆகியோரிடம் எடுத்துரைத்தனர். நாட்டின் சுதந்திரத்துக்காக நடத்தும் போராட்டத்தை அது திசைதிருப்பிவிடும் என்று கருதி அவ்விருவரும் அந்தப் பிரச்சினையில் ஆர்வம் செலுத்தத் தயங்கினர்.
இருந்தாலும், பிகாரில் அவுரி சாகுபடியை மேற்கொள்ளுமாறு விவசாயிகள் கட்டாயப்படுத்தப்படுவதைக் கண்டிக்கும் ஒரு தீர்மானம் மாநாட்டில் நிறைவேற்றப்பட்டது.

இந்தத் தீர்மானத்தின் மீது பேச வேண்டும் என்று காந்திஜிக்கு வேண்டுகோள் விடுத்தனர். இந்த விவகாரம் குறித்து முழுதாக ஏதும் தெரியாமல் பேச முடியாது என்று அவர் மறுத்துவிட்டார். அதற்குப் பிறகு ராஜ்குமார் சுக்லா, காந்திஜியிடம் சென்று, ஒரு முறை சம்பாரணுக்கு வந்து விவசாயிகளின் நிலைமையை நேரில் ஆராயுமாறு வேண்டுகோள் விடுத்தார். இக்கோரிக்கையை இப்போது தன்னால் ஏற்க முடியாது என்று காந்திஜி மறுத்துவிட்டார். அவருடைய உதவியைப் பெறுவதில் விடாப்பிடியாக முயற்சிகளை மேற்கொண்டார் சுக்லா.

சாந்தாரில் காந்தி 
காந்தி 1917 ஏப்ரல் மாத இரண்டாவது வாரத்தில் தன் தேசியவாத சகாக்களான இராசேந்திர பிரசாத், அனுகுரா நாராயண் சின்ஹா, ப்ராஜ்கிஷோர் பிரசாத் ஆகியோருடன் சாம்பரன் வந்தார் இதன்பிறகு சம்பரன் சத்தியாக்கிரகம் துவங்கியது.

இவரது 125 வது பிறந்த நாளை நினைவுகூரும் வகையில், 2000 ஆம் ஆண்டில் அஞ்சல்துறை அஞ்சல் தலையை வெளியிட்டது.

இதையும் காண்க 
சம்பரண் மற்றும் கேடா சத்தியாகிரகங்கள்

மேற்கோள்கள் 

1875 பிறப்புகள்
பீகார் நபர்கள்
1861 பிறப்புகள்
1946 இறப்புகள்
இந்தியாவில் காபி உற்பத்தி

இந்தியாவில் காபி உற்பத்தி என்பது தென் இந்திய மாநிலங்களின் மலைத் தொடர்ப் பகுதிகளிலேயே மிகுதியாக உற்பத்தி செய்யப்படுகிறது.இந்தியாவின் மொத்த 8200 டன் காபி உற்பத்தியில்  கர்நாடகம் 71%, கேரளம் 21%, தமிழகத்தில்  5%  உற்பத்தி செய்யப்படுகிறது. இந்திய மலை  சாரல்களில் நிழலில் விளையும் இந்திய காபி கொட்டைகளின் தரமானது உலகின் வேறு பகுதிகளில் நேரடி சூரிய ஒளியில் விளையும் காபி கொட்டைகளின் தரத்தை விட சிறந்ததாக கருதப்படுகிறது.. இந்தியாவில் சுமார் 2,50,000 காபி விவசாயிகள் இருப்பதாக மதிப்பிடப்பட்டுள்ளது. இதில் 98 % சிறு விவசாயிகள் ஆவர்.. 2009 ஆண்டின் கணக்கீட்டின்படி உலக காபி  உற்பத்தியில் இந்தியாவின் பங்கு 4.5 % மட்டுமே. நாட்டின் காபி உற்பத்தியில் கிட்டத்தட்ட 80% ஏற்றுமதி செய்யப்படுகிறது.

வரலாறு 
இந்தியாவில் காபி உற்பத்தி என்பது  ஒரு இசுலாமிய  துறவியான பாபா புடனுடன் மூலம் துவங்குகின்றது. கி பி 875 வாக்கில் எத்தோப்பியாவில் இருந்து அரேபியாவிற்கு காபி தாவரம் அரேபிய வர்த்தகர்களால்  கொண்டு வரப்பட்டது. அரேபியாவில் அப்போது  முளைக்கக்கூடிய காபி விதைகளை  நாட்டை விட்டு வெளியே எடுத்து செல்ல தடை இருந்ததது. 1670 ஆண்டு வாக்கில் பாபா  புதன் என்பவர் மெக்காவிற்கு புனித பயணம் மேற்கொண்டு திரும்பும் போது ஏமன் நாட்டில் இருந்து ஏழு காபி கொட்டை விதைகளைக் யாருக்கும் தெரியாமல் (தாடியில் மறைத்து) கொண்டு வந்து விட்டார்..  ஏழு என்ற எண்  இசுலாமிய மார்க்கத்தில் புனிதமாக கருதப்பட்டதால் அது ஆன்மிகச் செயலாக  கருதப்படும் என்ற நம்பிக்கையின் அடிப்படையில் ஏழு விதைகளை கொண்டு வந்தார்.  பின் கர்காடாகவில் உள்ள  சந்திரகிரி மலைத்தொடர்களில் அதைப் பயிரிட்டார். தற்போது இம்மலைப் பகுதிகள் அவரின் நினைவாக பாபா புடின் மலை என்று அழைக்கப்படுகிறது.

பாபா புதினின் முதல் நடவிற்கு பின் 1670 ல் முறையான பயிரிடுதலானது இந்தியாவில் துவங்கியது. பின்னர் காபி பயிரிடுதல் கேரளாவின் வயநாடு மற்றும் தமிழ்நாட்டின் சேர்வராயன், நீலகிரி மலைகளில் பரவியது. பிரித்தானிய அரசாங்கம் பெருமளவு காப்பியை இங்கிலாந்திற்கு ஏற்றுமதி செய்ததின்  விளைவால் காப்பி உற்பத்தி பெருமளவில் வளர்ந்தது.

1898 ல் ப்ரோடி என்ற பிரித்தானியரின் முயற்சியால் ஆந்திராவின் கிழக்கு கோதாவரி மாவட்டத்தில் அரக்கு  சமவெளிப் பகுதிகளில் பரவியது.

இந்தியாவின் காபி உற்பத்தியில் கர்நாடகா, கேரளா மற்றும் தமிழ்நாடு ஆகிய மாநிலங்கள் 98% உற்பத்தியினை செய்கின்றன. 2005-2006 ல் இந்தியா 2 லட்சம் கிலோ கிராம் காப்பி விதைகளை ஏற்றுமதி செய்துள்ளது. அராபிக்கா என்ற காபி விதையே இந்தியாவின் அபிமான வகையாக இருந்து கடந்த பத்தாண்டுகளாக ரோபஸ்டா என்ற வகை பிரபலமடைந்ததுள்ளது.

தமிழ் நாட்டில் காப்பி சாகுபடி பரப்பு விபரம்  
தமிழ்நாட்டில் ஒரு லட்சம் ஏக்கர் வரை  காபி பயிரிடப்பட்டுள்ளது. 17880  விவசாயிகள் காபி பயிரிட்டுள்ளனர். காபி விவசாயிகளில் 98 சதவீதம் பேர்  சிறு விவசாயிகள். ஐந்து ஏக்கர் வரை காப்பி தோட்டம் உள்ளவர்கள் 14112 விவ சாயிகள், 5 முதல் 10 ஏக்கர் வரை காப்பி  தோட்டம் வைத்துள்ளவர்கள் 2336 விவ சாயிகள் உள்ளனர். தமிழ்நாட்டில் 2017-18ல் 21400 டன்கள் காபி உற்பத்தியாகி உள்ளது. இது நாட்டின் மொத்த உற்பத்தி யில் 5.8 சதவீதம் மட்டுமே.

மேற்கோள்கள் 

இந்தியாவில் வேளாண்மை
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
வேதரத்தினம் பிள்ளை

சர்தார் வேதரத்தினம் பிள்ளை (Sardar Vedaratnam Pillai) (25 பிப்ரவரி 1897 – 24 ஆகஸ்டு 1961) இந்திய விடுதலை இயக்க வீரரும், இந்திய தேசிய காங்கிரசு கட்சியின் தலைவர்களில் ஒருவரும், கொடைவள்ளலும் ஆவார்.  14 ஆண்டுகள் சென்னை மாகாணச் சட்டமன்ற உறுப்பினராக செயல்பட்டவர்.

பிரித்தானிய இந்திய அரசின் உத்தரவை மீறி, இராஜாஜி தலைமையில் 30 ஏப்ரல் 1930 அன்று நடைபெற்ற வேதாரண்யம் உப்புச் சத்தியாகிரகப் போராட்டத்தில் கலந்து கொண்டவர்களுக்கு சர்தார் வேதரத்தினம் பிள்ளை பெருமளவில் உதவியதால் ஆறு மாத சிறை தண்டனைக்கு ஆளானவர்.

வேதாரண்யம் உப்புச் சத்தியாக்கிரகப் போராட்டத்தில் வேதரத்தினம் பிள்ளை ஆற்றிய அளப்பரிய பங்கினைப் பாராட்டி, 1931-ஆம் ஆண்டில், திருநெல்வேலியில் நடந்த பொதுக்கூட்டத்தில் சர்தார் (தலைவர்) எனும் பட்டமளித்து மரியாதை செய்யப்பட்டார்.

1946-இல் வேதாரண்யத்தில் கஸ்தூரிபாய் காந்தி கன்யா குருகுலம் எனும் கிராமிய மகளிர் மேம்பாட்டுத் தொண்டு நிறுவனத்தை தொடங்கினார். இத்தொண்டு நிறுவனத்தின் ஆதரவற்றோர் இல்லம், கைவிடப்பட்ட பெண் குழந்தைகளுக்கு உணவு, உடை, இருப்பிடம், கல்வி வழங்கி வருகிறது.

மகாத்மா காந்தி அறிவித்த பல்வேறு போராட்டங்களில் பங்கேற்று பலமுறை சிறை சென்றவர் தியாகி வேதரத்னம் பிள்ளை. இவரது தியாகத்தை உலகுக்கு உணர்த்தும் விதமாக இந்திய அரசு கடந்த பிப்ரவரி 25, 1998 அன்று இரண்டு ரூபாய் நினைவு அஞ்சல் தலை மற்றும் அஞ்சல் உறை வெளியிட்டு பெருமைப்படுத்தியது.

இதனையும் காண்க
 வேதாரண்யம் உப்புச் சத்தியாகிரகம்

மேற்கோள்கள்

1897 பிறப்புகள்
1961 இறப்புகள்
தமிழ்நாட்டு இந்திய விடுதலைப் போராட்ட வீரர்கள்
நாகப்பட்டினம் மாவட்ட நபர்கள்
இந்திய தேசிய காங்கிரஸ் அரசியல்வாதிகள்
காந்தியவாதிகள்
இந்திய சமுதாய மறுமலர்ச்சியாளர்கள்
பாரத சாரண சாரணியர் இயக்கம்

பாரத சாரண சாரணிய இயக்கம்  (The Bharat Scouts and Guides) என்பது ஒரு தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 5,410,492 சாரணர்கள் அங்கம் வகிக்கின்றனர். 1909 இல் இந்தியாவில் சாரணியம் நிறுவப்பட்டது. இது 1938 இல் உலக சாரணர் சம்மேளனத்தில் அங்கத்துவம் பெற்றது. பெண் சாரணியம் 1911 இல் இந்தியாவில் ஆரம்பமானது.  சாரணர்களுக்கான உயரிய விருது இராட்டிரபதி சாரண விருது ஆகும்.

மேற்கோள்கள் 

உலக சாரணர் சம்மேளன உறுப்பு அமைப்புகள்
வேதாரண்யம் உப்புச் சத்தியாகிரகம்

பிரித்தானிய இந்திய அரசு  இந்தியர்கள் மீது விதித்த உப்பு உற்பத்தி வரியை எதிர்த்து,  மகாத்மா காந்தி தண்டியில் நடத்திய  உப்புச் சத்தியாகிரகம் போன்று,  தமிழ்நாட்டின் வேதாரண்யக் கடலில் உப்பு அள்ளும் போராட்டமாக  13 ஏப்ரல் 1930 அன்று வேதாரண்யம் உப்புச் சத்தியாகிரகம் நடைபெற்றது.

இராஜாஜி தலைமையில் வேதாரண்யத்தில்,  நடைபெற்ற உப்புச் சத்தியாகிரகப் போராட்டத்தில் ஏ. என். சிவராமன், ஜி. ராமசந்திரன், துரைசாமி, கல்கி சதாசிவம், கோயம்புத்தூர் இராஜூ, ஜி. கே. சுந்தரம், ஓ. வி. அழகேசன், ரா. வெங்கட்ராமன், மட்டப்பாறை வெங்கட்ட ராமையா முதலிய தலைவர்கள் கலந்து கொண்டனர். சர்தார் வேதரத்தினம் பிள்ளை போராட்டக் குழுவினர்களுக்கு அனைத்து வகைகளிலும் உதவினார். இப்போராட்டத்தின் விளைவாக சர்தார் வேதரத்தினம் பிள்ளை, இராஜாஜி உட்பட பலர் கைதாகி ஆறுமாத சிறைத்தண்டனை அனுபவித்தனர்.

நினைவுச் சின்னங்கள்
வேதாரண்யம் வடக்கு வீதியில் உப்பு சத்தியாகிரக நினைவுக் கட்டிடம், வேதாரண்யம் மேலவீதியில் இராஜாஜி தலைமையில் போராட்ட குழுவினர் தங்கியிருந்த இடத்தில் அமைக்கப்பட்டுள்ள இராஜாஜி நினைவுப் பூங்கா, இராஜாஜி சிறை வைக்கப்பட்டிருந்த உப்புத்துறைக்கு சொந்தமான கட்டிடத்தில் உள்ள சிறை ஆகியவைகள் வேதாரண்யம் உப்பு சத்தியாகிரகப் போராட்டத்தை நினைவு கூறும் வகையில் நினைவுச் சின்னங்களாக உள்ளது.  இராஜாஜி உப்பு அள்ளிய இடத்தில் நினைவுத் தூண் அமைக்கப்பட்டுள்ளது.

இதனையும் காண்க
 சர்தார் வேதரத்தினம் பிள்ளை

மேற்கோள்கள்

காந்தியம்
இந்திய விடுதலைப் போராட்டம்
இந்திய விடுதலைப் போரில் தமிழகம்
1930 நிகழ்வுகள்
தரங்கா சமணர் கோயில்

தரங்கா சமணர் கோயில் (Taranga (Jain Temple), இந்தியாவின் குஜராத் மாநிலத்தின் மெகசானா மாவட்டத்தின் கெராலு நகரத்தின் தரங்கா மலையில் அமைந்த சமணத் தீர்த்தங்கரர்களின் கோயில் வளாகம் ஆகும். தரங்கா சமணக் கோயில், சமணர்களின் இரு பிரிவினர்களான திகம்பரர் மற்றும் சுவேதாம்பரர்களுக்கு புனிதத் தலமாக விளங்குகிறது. மேலும் பௌத்தர்களுக்கும் இவ்விடம் புனிதத் தலமாக விளங்குகிறது.

தரங்கா சமணக் கோயில் வளாகத்தில், 14 சுவேதாம்பர மற்றும் 5 திகம்பர சமணர் கோயில்கள்  உள்ளது. சமணத்திற்கு மதம் மாறிய சாளுக்கிய வம்ச மன்னர்  குமாரபாலனின் (1143 - 1174) ஆட்சியின் போது இவ்வளாகத்தில் முக்கியக் கோயில் கட்டப்பட்டது. 
தரங்கா, சமணர்களுக்கு மட்டுமல்லாது பௌததர்களுக்கும் புனிதத் தலமாக உள்ளது.
தரங்கா சமணக் கோயில் வளாக மையத்தில் சமணத் தீர்த்தங்கரரான அஜிதநாதரின் 2.75 மீட்டர் உயரமுடைய பளிங்குக் கல் உருவச் சிலை அமைந்துள்ளது.

இக்கோயில்கள் வெள்ளை மணற்கல் மற்றும் செங்கற்களால் கட்டப்பட்டுள்ளது.

பெயர்க் காரணம் 
தரங்கா மலையின் வடக்கில் 2.5 கி மீ தொலைவில் தரங்கா மாதாவின் கோயில் அமைந்துள்ளதால், இம்மலைக்கு தரங்கா எனப் பெயராயிற்று. மேலும் பௌத்த சமய தேவதையான தரங்காவின் உருவச்சிலை இருப்பதால் இவ்விடத்திற்கு தரங்கா என பெயராயிற்று.

கோயில் அமைப்பு
தரங்கா சமணர் கோயில் வளாகத்தில் 230 அடி நீளமும், 230 அடி அகலமும் கொண்ட  பரப்பின் நடுப்பகுதியில் அமைந்த முக்கியக் கோயில் 50 அடி நீளமும், 100 அடி அகலமும், 142 அடி உயரமும் (15 மீ - 30 மீ - 43 மீ), 639 சதுர அடி (195 ச மீ). சுற்றளவும் கொண்டது. 
இக்கோயில் ஏழு விமானங்களைக் கொண்டது.

முக்கியக் கோயிலில் சமண சமயத்தின் இரண்டாவது தீர்த்தங்கரரான அஜிதநாதரின் வெள்ளைப் பளிங்குக் கற்சிலையும், கோயிலின் வலப்புறத்தில் ரிஷபதேவரின் காலடிச் சுவடுகளும் மற்றும் 20 தீர்த்தங்கரர்களின் உருவச் சிலைகளும் அமைந்துள்ளது. மேலும் இக்கோயிலில்  சமண பத்மாவதி மற்றும் மன்னர் குமாரபாலனின் உருவச்சிலைகளும் உள்ளது.

விழாக்கள்
 மகாவீரர் ஜெயந்தி

இதனையும் காண்க
 தில்வாரா சமணர் கோயில், இராஜஸ்தான்
 பாலிதானா சமணக் கோயில்கள், குஜராத்
 கிர்நார் சமணர் கோயில்கள், குஜராத்
 பவநாத் சமணர் கோயில்கள், குஜராத்
 சமணர் மலை, மதுரை
 குஜராத்தில் சமணம்

படக்காட்சியகம்

இதனையும் காண்க
 குஜராத்தில் சமணம்

மேற்கோள்கள்

ஆதார நூற்பட்டியல்
 
 This article incorporates text from a publication now in the public domain: 

சைனம்
சமணக் கோயில்கள்
சமணம்
பௌத்த யாத்திரைத் தலங்கள்
மெக்சனா மாவட்டம்
மகாவீரர் ஜெயந்தி

மகாவீரர் ஜெயந்தி (Mahavir Jayanti), சமண சமயத்தின் 24-வதும், இறுதித் தீர்த்தங்கரருமான மகாவீரரின் பிறந்த நாள் விழாவைக் குறிப்பதாகும்.

மார்ச் அல்லது ஏப்ரல் மாதத்தில் வரும் சைத்திர மாதம், திரியோதசி திதி அன்று மகாவீரரின் பிறந்த நாள், சமணர்களால் வெகு சிறப்பாகக் கொண்டாடப்படுகிறது.    

மகாவீரர் பிறந்த நாளை இந்தியாவில் அரசு விடுமுறையாக அறிவிக்கப்பட்டுள்ளதுடன், அன்று இந்தியாவில் இறைச்சிக் கடைகளும், மதுக்கடைகளும் மூடப்பட்டிருக்க வேண்டும் என்று இந்திய அரசு மற்றும் மாநில அரசுகளும் ஆணையிட்டுள்ளது.

மேற்கோள்கள்

ஆதாரங்கள்

வெளி இணைப்புகள்

History of Jainism
Lord Mahavira Sayings

சமணம்
சைனம்
சமண விழாக்கள்
இந்தியாவின் சிறப்பு நாட்கள்
பத்மாவதி (சமணம்)

பத்மாவதி (Padmāvatī),  சமண சமயத்தின் 23-வது  தீர்த்தங்கரரான பார்சுவநாதரின் காவல் தேவதையான இயக்கி ஆவார். பத்மாவதியின் துணைவர் யட்சன்   தாரனேந்திரர்  ஆவார்.  பார்சுவநாதர்  தீயின் நடுவில் இருந்து தவமிருக்கையில், அவரை தீப்பிழ்புகளிலிருந்து காக்கும் பணியை செய்பவர் பத்மாவதி எனும் இயக்கியாவார்.  

சமண சாத்திரங்களின் படி, பார்சுவநாதர் தவத்தில் இருக்கையில், மெகாலி எனும் அரக்கன், பார்சுவநாதரின் தவத்தை கெடுக்கும் தீச்செயல்களிலிருந்து காத்தவர்கள்,  இயக்கி பத்மாவதியும்,  அவர்தம் துணைவர் யட்சன் தானேந்திரனும் ஆவார். 

தாமரை மலர் மீது அமர்ந்து,  ஐந்தலை நாகமும் கொண்ட பத்மாவதியின் தலைக்கிரீடத்தில் பார்சுவநாதரின் சிறு அளவிலான உருவம் காணப்படும்.

படக்காட்சியகம்

இதனையும் காண்க
 இயக்கிகள் 
 பத்மாவதி நாகர்கள்

அடிக்குறிப்புகள்

மேற்கோள்கள்

இயக்கர்
சைனம்
சமணம்
அப்துல் சலாம் (தலிபான் ஆளுனர்)

முல்லா அப்துல் சலாம் அகுந்த் (Mullah Abdul Salam Akhund) [1968 - 26 பிப்ரவரி 2017] தலிபான் அமைப்பின் மூத்த உறுப்பினராவார். இவர் ஆப்கானிஸ்தான் நாட்டின் குந்துஷ் மாகாணத்தின் தலிபானின் நிழல் ஆளுனராக இருந்தார். இவர் வடக்கு ஆப்கானிஸ்தான் பகுதிக்கான தலிபானின் மூத்த இராணுவ அதிகாரியாக இருந்தார். 2000 ஆம் ஆண்டு தலிபான் ஆட்சி நடந்தபோது ஆப்கானிஸ்தானில் கல்வி அமைச்சராகப் பணியாற்றினார். 2008 வரை ஆப்கானிஸ்தானின் ஜோவ்ஸியான் மாகாணத்தின் தலிபான் இராணுவ அதிகாரியாக இருந்தார். 2010 ஆம் ஆண்டு பாகிஸ்தான் நாட்டின் பைஸாலாபாத் நகரில் கைது செய்யப்பட்டு பின்னர் 2013 ஆம் ஆண்டில் விடுவிக்கப்பட்டார். ஆப்கானிய தேசியப் படையுடன் நடந்த மோதலில் 2016 ஆம் ஆண்டு அக்டோபரில் காயமடைந்தார். தானியங்கி விமானத் தாக்குதலில் இவர் 2017 பிப்ரவரி 27 அன்று அர்சி நகரில் கொல்லப்பட்டார். தலிபான் அமைப்பினர் இவரது மரணத்தை உறுதி செய்தனர். இவரது மரணத்தின் காரணமாகவே ஷாஹீன் முகாம் தாக்குதல் நடத்தப்பட்டது.

மேற்கோள்கள்

1968 பிறப்புகள்
2017 இறப்புகள்
ஆப்கானித்தான் மக்கள்
1263 வார்சாவியா

1263 வார்சாவியாஎன்பது ஒரு சிறுகோள் ஆகும். இது சூரியனைச் சுற்றி வருகின்றது. இதனை பெல்ஜியம் நாட்டைச் சேர்ந்த வானியலாளர் சில்வெயின் அரென்ட் (Sylvain Arend) கண்டுபிடித்தார். இது 23 மார்ச்சு  1933 இல் கண்டுபிடிக்கப்பட்டது.

இது சிறுகோள் பட்டையின்  மையப் பகுதியிலிருந்து சுமார் 40 கிலோமீட்டர் விட்டம் கொண்ட ஒரு சிறுகோள் ஆகும்.இக்கோள் போலந்து நாட்டின் தலைநகரமான வார்சாவாவைக் கொண்டு பெயரிடப்பட்டுள்ளது.

குறிப்புகள்

மேற்கோள்கள்
 

சிறுகோள்கள்
முனு ஆதி

முனு ஆதி (4 செப்டம்பர், 1926 - 21 சூன், 2005) என்பவர் ஓர் இந்திய அரசியல்வாதி ஆவார். இவர் முன்னாள் சட்டமன்ற உறுப்பினரும் மற்றும் சட்டப்பேரவைத் தலைவரும் ஆவார். இவர் துவக்கத்தில் காங்கிரஸ் கட்சியில் இருந்தார். பின்னர் சோசலிஸ்டு கட்சியில் சேர்ந்து,  போராட்டத்தில் ஈடுபட்டு சிறைச்சென்றார். சிறையில் அண்ணாவைச் சந்தித்தார். சிறையில் இருந்து வெளிவந்த பின்னர், திமுக கட்சியில் இணைந்தார். இவர் தாம்பரம் ஊராட்சி மன்ற உருப்பினராக இருந்து, பின்னர் நான்குமுறை சட்டமன்ற உறுப்பினராக இருந்துள்ளார். இவர் சட்டமன்றத் தொகுதியில் 1977 முதல் 1980 வரை சேவையாற்றினார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
1926 பிறப்புகள்
2005 இறப்புகள்
தமிழ்நாடு சட்டமன்ற சபாநாயகர்கள்
கே. அழகுவேலு

கே. அழகுவேலு ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், கள்ளக்குறிச்சி தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

மேற்கோள்கள்  

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
விழுப்புரம் மாவட்ட நபர்கள்
14 ஆவது தமிழ்நாடு சட்டமன்ற உறுப்பினர்கள்
21-ஆம் நூற்றாண்டு இந்திய அரசியல்வாதிகள்
தமிழக சட்டமன்ற பெண் உறுப்பினர்கள்
எம். அம்மமுத்து பிள்ளை

எம். அம்மாமுத்து ஓர் இந்திய அரசியல்வாதியும் தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டு நடந்த சட்டமன்றத் தேர்தலில், கன்னியாகுமரி சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார்.

மேற்கோள்கள்  

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
கன்னியாகுமரி மாவட்ட நபர்கள்
கிருஷ்ணன் நம்பி

கிருஷ்ணன் நம்பி (அழகிய நம்பி, 1932- 1976) ஒரு தமிழ் எழுத்தாளர் ஆவார். இவர் குமரி மாவட்டத்தில் அழகியபாண்டிபுரத்தில் பிறந்து பூதப்பாண்டி என்னும் ஊரில் வாழ்ந்தவர். இவரும் சுந்தர ராமசாமியும் இலக்கிய இரட்டையர் என்று அறியப்பட்டார்கள்.

வாழ்க்கை 
அழகியபாண்டியபுரத்தில் விவசாயம் செய்துவந்த கிருஷ்ணன் நம்பியின் தந்தை 1939இன் பிற்பகுதியில் நாகர்கோவிலில் உர வியாபாரத்தை ஆரம்பித்தார்.  1940 ஆம் ஆண்டு நம்பியின் தந்தை குடியிருப்பை அழகிய பாண்டியபுரத்திலிருந்து நாகர்கோவிலில் கிருஷ்ணன் கோவிலுக்கு மாற்றிக் கொண்டார்.  1958 ஆம் ஆண்டு ஆகஸ்ட் 20 ஆம் தேதி கிருஷ்ணன் நம்பிக்கு திருமணம் ஆயிற்று. மனைவி பெயர் ஜெயலட்சுமி. `நவசக்தி’யில் ஃபுருஃப் ரீடர் வேலை பார்த்தார். அப்போது ப. ஜீவானந்தம் அவர்களின் தொடர்பு கிடைத்தது . கிருஷ்ணன் நம்பிக்கு மூன்று மகன்கள், இரண்டு மகள்கள்.

இலக்கிய வாழ்க்கை 
கிருஷ்ணன் நம்பி வை. கோவிந்தனின் சக்தியில் `நாட்டுப்பாடல்கள்’ பற்றிய அவரது முதல் கட்டுரையை எழுதினார். 1950 ஆம் ஆண்டின் தொடக்கத்திலிருந்து சிறுவர் பத்திரிகையான கண்ணனில் தொடர்ந்து `சசிதேவன்’ என்கிற பெயரில் குழந்தைப் பாடல்கள் எழுதினார். கிட்டத்தட்ட சுமார் 35 பாடல்கள் கண்ணனில் வெளிவந்தன. அச்சில் வெளிவந்த நம்பியின் முதல் சிறுகதை `சுதந்திர தினம்’ (1951).

1950 இல் கிருஷ்ணன் நம்பிக்கும் சுந்தர ராமசாமிக்கும், ராமசாமி கொண்டுவந்த `புதுமைப்பித்தன் நினைவு மலரை’ ஒட்டி நட்பு ஏற்பட்டது. கிட்டதட்ட 25 வருடங்கள் இடைவெளியின்றி தொடர்ந்த நட்பு இது.

விஜயபாஸ்கரன் `சரஸ்வதி’யை தொடங்கியபோது அதில் நம்பி சுமார் 11 குழந்தைக் கவிதைகள் எழுதினார். தொடர்ந்து சிறுகதைகளும் எழுத ஆரம்பித்தார்.

படைப்புகள் 
`யானை என்ன யானை?’ குழந்தைப்பாடல்கள் 1965
காலைமுதல் சிறுகதைகள்
நீலக்கடல் சிறுகதைகள்

இறப்பு 
1974 இல் புற்றுநோய் காரணமாக கிருஷ்ணன் நம்பியின் இடது கால் அகற்றப்பட்டது. 1976 சூன் 16 அன்று இறந்தார்.

மேற்கோள்கள்  

1932 பிறப்புகள்
1974 இறப்புகள்
தமிழ் எழுத்தாளர்கள்
தமிழக எழுத்தாளர்கள்
கன்னியாகுமரி மாவட்ட நபர்கள்
வினோதினி வைத்தியநாதன்

வினோதினி வைத்தியநாதன் ஓர் இந்தியத் திரைப்பட நடிகை ஆவார். தமிழ்த் திரைப்படங்களில் நடித்து வருகிறார். ஏ. ஆர். முருகதாஸ் தயாரிப்பில் வெளிவந்த எங்கேயும் எப்போதும் திரைப்படத்தின் மூலமாக அறிமுகமானார். இத்திரைப்படத்தில் நடிகை அனன்யாவின் சகோதரியாக நடித்திருந்தார்.

வாழ்க்கைக் குறிப்பு

ஆரம்பகால வாழ்க்கை

திரை வாழ்க்கை

நடித்த திரைப்படங்கள்

2019          கோமாளி.          தர்மராஜ் மனைவி

மேற்கோள்கள்

வெளியிணைப்புகள் 
 

வாழும் நபர்கள்
தமிழ்த் திரைப்பட நடிகைகள்
உலக ஆய்வக விலங்குகள் நாள்

உலக ஆய்வக விலங்குகள் நாள் () என்பது ஆண்டுதோறும் ஏப்ரல் 24 அன்று நினைவுகூரப்படுகிறது. இந்நாளையொட்டிய வாரம் உலக ஆய்வக விலங்குகளுக்கான உலக வாரமாகக் கொண்டாடப்படுகிறது.

உலக அளவில் ஆய்வுக்கூடங்களில் பலவகையான விலங்குகள் ஆய்விற்காகப் பயன்படுத்துகின்றன. இவ்விலங்குகள் மீது உயிர்மருத்துவ ஆராய்ச்சிகள் மேற்கொள்ளப்படுகின்றன. இதனால் விலங்குகள் சித்திரவதை மற்றும் துன்புறுத்தலுக்கு ஆளாகின்றன. ஆய்வக விலங்குகள் சித்திரவதைக்குள்ளாவதை தடுக்க தேசிய உடற்கூறாய்வு எதிர்ப்பு சங்கம் 1979ஆம் ஆண்டில், ஏப்ரல் 24 ம் நாளை உலக ஆய்வக விலங்குகள் தினமாக அறிவித்தது.

வரலாறு
1979ஆம் ஆண்டில், அமெரிக்க, தேசிய உடற்கூறாய்வு எதிர்ப்பு சங்கம் ஆய்வக விலங்குகளுக்கான உலக தினத்தை ஏப்ரல் 24 அன்று—அதாவது லார்ட் ஹக் டவுடிங்கின் பிறந்தநாளின் போது—தோற்றுவித்தது. இந்த உலக நினைவு நாள் ஐக்கிய நாடுகள் அவையால் அங்கீகரிக்கப்பட்டுள்ளது. மேலும் இப்போது ஒவ்வொரு கண்டத்திலும் உள்ள உடற்கூறாய்வு எதிர்ப்பாளர்களால் ஆண்டுதோறும் இந்த தினம் அனுசரிக்கப்படுகிறது.

தற்பொழுது இந்த நிகழ்வானது, விலங்குகளை ஆராய்ச்சியில் பயன்படுத்துவதை எதிர்க்கும் குழுக்களின் ஆர்ப்பாட்டங்கள் மற்றும் எதிர்ப்புகளால் குறிக்கப்படுகிறது.  ஏப்ரல் 2010-ல், எதிர்ப்பாளர்கள் மத்திய லண்டன் வழியாக அணிவகுத்து, ஆராய்ச்சியில் விலங்குகளைப் பயன்படுத்துவதை நிறுத்தக் கோரினர். இதேபோன்ற அணிவகுப்பு 2012-ல் பர்மிங்காமிலும் 2014-ல் நாட்டிங்ஹாமிலும் நடைபெற்றது.

ஆய்வக விலங்குகளுக்கான உலக தினம் மற்றும் உலக வாரம் ஆகியவை ஆராய்ச்சியில் விலங்குகளைப் பயன்படுத்துவதைப் பாதுகாக்கும் விஞ்ஞான குழுக்களின் கவனத்தை ஈர்த்துள்ளன. 22 ஏப்ரல் 2009 அன்று விலங்குகள் மீதான உயிரியல் மருத்துவ ஆராய்ச்சிக்கு ஆதரவாக ஒரு பேரணியை நடந்தது. விலங்குகளை துன்புறுத்துவதற்கு எதிராக கண்டனக் குரல்களும் எழுந்தன.

தேசிய உடற்கூறாய்வு எதிர்ப்பு சங்கம் மற்றும் விலங்கு ஆராய்ச்சியை எதிர்க்கும் பிற குழுக்கள், ஆய்வகங்களில் உள்ள விலங்குகளுக்கான உலக தினம் ஐக்கிய நாடுகள் அவையால் அங்கீகரிக்கப்பட்டுள்ளது என்று தெரிவித்தப்போதிலும், இது ஐக்கிய நாடுகளின் உத்தியோகபூர்வ பட்டியலில் சேர்க்கப்படவில்லை.

இவற்றையும் பார்க்க
 உலக விலங்கினவாத ஒழிப்பு நாள்
 உலக மீன்பிடி ஒழிப்பு நாள்
 அனைத்துலக நாட்கள்

மேற்கோள்கள்

ஏப்ரல் சிறப்பு நாட்கள்
விலங்குரிமை
காரைக்குடி சாம்பசிவ ஐயர்

காரைக்குடி சாம்பசிவ ஐயர் (Karaikudi Sambasiva Iyer, 1888 - 1958), ஓர் இந்திய பாரம்பரிய இசைக் கலைஞர் மற்றும் ஒரு வீணை இசைக்கலைஞர் ஆவார். 1888 ஆம் ஆண்டுக்கும் 1958 ஆம் ஆண்டுக்கும் இடைப்பட்ட காலத்தில் இவர் வாழ்ந்தார். 1952 ஆம் ஆண்டில் சங்கீத நாடக அகாதமி கூட்டாளர் விருதை வென்ற முதலாவது இசைக்கலைஞர் சாம்பசிவ ஐயர் ஆவார். இசை, நடனம், நாடகத்திற்கு இந்தியாவில் சங்கீத நாடக அகாதமியில் வழங்கப்படும் மிக உயரிய விருது இதுவாகும் .

பிறப்பு 

புதுக்கோட்டை மாவட்டம் திருகோகர்ணம் என்னும்  ஊரில் 1988 ஆம் ஆண்டு சாம்பசிவ ஐயர் பிறந்தார். வீணை வித்வான் சுப்பையா ஐயர் இவருடைய தந்தையார் ஆவார்.

இசைப்பயிற்சி 

தன் தந்தை சுப்பையா ஐயரிடமும் மூத்த சகோதரர் சுப்ரமணி ஐயரிடமும் வீணை இசையைக் கற்றார். குடும்பத்தின் உயர்ந்த வீணா பாரம்பரியத்தை தொடர்ந்து எடுத்துக் கொள்ள ஏழாவது தலைமுறையாக இந்த இருவரும் ஒன்று சேர்ந்தனர். சகோதரர்கள் இருவரும் இணைந்து  "காரைக்குடி சகோதரர்களாக" 1934 ஆம் ஆண்டுவரை வீணை வாசித்தனர். சாம்பசிவ ஐயர் தன்னுடைய கடின உழைப்பால் அசுர சாதகர் என்று அறியப்படுகிறார். வீணையின் மீது அவருக்கு இருந்த தேர்ச்சியும்  அவரது முன்னோர்களிடம் இருந்து பெற்ற இசையறிவும் ஐயருக்கு மிகவும் உதவின.

வாழ்க்கைப் பணி 

ருக்மணிதேவி அவர்களால் நிறுவப்பட்ட சென்னை கலாசேத்திராவில் தங்கியிருந்த சாம்பசிவ ஐயர் அங்கு வீணை இசை கற்றுக்கொடுத்தார்.. இசை நடனம் மற்றும் நாடகத்திற்காக இந்தியாவில் வழங்கப்படும் சங்கீத நாடக அகாதமியின் மிக உயர்ந்த விருது 1952 இல் வீணை இசைக்காக சாம்பசிவ ஐயருக்கு வழங்கப்பட்டது . இதே ஆண்டில் கர்நாடக இசைக்காக வழங்கப்படும் மிக உயர்ந்த சங்கீத கலாநிதி விருதையும் மெட்ராசு மியூசிக் அகாதமி இவருக்கு வழங்கியது . 
 
1958 இல் சாம்பசிவ ஐயர் காலமானார்.

அவரது புகழ்பெற்ற சீடர்களில் டாக்டர் காரைக்குடி எஸ். சுப்பிரமணியன், ராசேசுவரி பத்மநாதன் மற்றும் ரங்கநாயகி ராஜகோபாலன் ஆகியோர் இவருடைய புகழ்பெற்ற சீடர்களாவர் .

மேற்கோள்கள்

புற இணைப்புகள் 
 
 காரைக்குடி சாம்பசிவ ஐயர் ஒளிப்படம்
 சென்னை கலாசேத்திராவில் வீணை பாடம் நடத்தும் காட்சி 

1888 பிறப்புகள்
1958 இறப்புகள்
சங்கீத நாடக அகாதமி விருது பெற்றவர்கள்
கருநாடக இசை வீணைக் கலைஞர்கள்
ஊர் பெயரால் அறியப்படும் மக்கள்
சுக்மா தாக்குதல் 2017

இந்தியப் பொதுவுடமைக் கட்சியின் அங்கமான நக்சல்கள் 2017 ஏப்ரல் 24 அன்று இந்திய பாதுகாப்புப் படையினர் மீது தாக்குதல் நடத்தியதில் 26 இந்திய பாதுகாப்புப் படையினர் கொல்லப்பட்டனர். இதில் தமிழகத்தைச் சேர்ந்த மூவரும் அடக்கம். சட்டீஸ்கர் மாநிலத்தின் சுக்மா மாவட்டத்தில் சிந்த்தாகுபா பகுதியில்  இந்த தாக்குதல் நடந்தது.

தாக்குதல்
2017 ஏப்ரல் 24 அன்று மதியம் 1:00 மணிக்கு கிட்டத்தட்ட 300 நக்சல்கள் ஏகே-47 மற்றும் இந்திய சிறு படைக்கல அமைப்பின் மரைகுழல் துப்பாக்கி ஏந்தியவாறு 99 பேர் கொண்ட இந்திய பாதுகாப்புப் படையினர் மீது தாக்குதல் நடத்தினர்.

இழப்புகள்
300 நக்சல்கள் நடத்திய தாக்குதலில் 26 இந்தியப் பாதுகாப்புப் படையினர் கொல்லபட்டனர் ஏழு பாதுகாப்புப் படையினரைக் காணவில்லை. மாயமானோரை உலங்கு வானூர்தி மூலம் தேடிவருகின்றனர். காயமடைந்த ஆறு இந்தியப் படையினர் ராய்பூர் மருத்துவமனைக்குக் கொண்டு செல்லப்பட்டனர்.

மேற்கோள்கள்

இந்தியாவில் தீவிரவாதத் தாக்குதல்கள்
சுக்மா மாவட்டம்
குளிர் பதனூட்டி

குளிர் பதனூட்டி (Refrigerant) என்பது ஒரு வெப்ப இறைப்பியிலோ குளிரூட்டல் சுழல்வட்டத்திலோ பயன்படுத்தப்படும் ஒரு பொருள் அல்லது கலவையாகும். இது பொதுவாக ஒரு பாய்மப் பொருளாக அமைந்திருக்கும். பெரும்பாலான சுழற்சிகளில் இப்பொருள் நீர்ம நிலையில் இருந்து வளிமமாகவும், மீண்டும் நீர்மமாகவும் வாகை மாற்றங்களுக்கு உட்படும். இருபதாம் நூற்றாண்டில், குளோரோ புளோரோ கார்பன் போன்ற புளோரோ கார்பன்கள் குளிர் பதனூட்டியாகப் பரவலாகப் பயன்பட்டது என்றாலும், அவற்றால் ஓசோன் படலத்தில் குறைபாடு உண்டாகிறது என்பதால், அவற்றின் பயன்பாடு மெல்லக் குறைக்கப்பட்டு வருகிறது. பொதுப் பயன்பாட்டில் இருக்கும் பிற குளிர் பதனூட்டிகளாவன: அம்மோனியா, சல்பர் டையாக்சைடு, புரோபேன், முதலியன.

வரலாறு

முதல் காற்றுச்சீரமைப்பிகள் மற்றும் குளிர்சாதனப் பெட்டிகள் அம்மோனியா, சல்பர் டை ஆக்சைடு, மெத்தில் குளோரைடு அல்லது புரொப்பேன் போன்ற நச்சு அல்லது எரியக்கூடிய வாயுக்களைப் பயன்படுத்தியது, அவை கசிந்ததால் ஆபத்தான விபத்துக்களை ஏற்படுத்தியது.

1928 ஆம் ஆண்டில் தாமஸ் மிட்க்லி ஜூனியர், தீப்பிடிக்காத, நச்சுத்தன்மையற்ற குளோரோபுளோரோகார்பன் வாயு, ஃப்ரீயான் (R-12) ஐ உருவாக்கினார். இது  அனைத்துவிதமான குளோரோபுளோரோகார்பன் (CFC), ஹைட்ரோகுளோரோஃப்ளூரோகார்பன் (HCFC) அல்லது ஹைட்ரோஃப்ளூரோகார்பன் (HFC) குளிர்பதனப் பொருட்களுக்கும் டுபான்டின் (இப்போது Chemours ) சொந்தமான வர்த்தக முத்திரை பெயராகும். சிறந்த தொகுப்பு முறைகள் கண்டுபிடிக்கப்பட்டதைத் தொடர்ந்து, R-11, R-12, R-123  மற்றும் R-502  போன்ற CFCகள் சந்தையில் ஆதிக்கம் செலுத்தின.

பொதுவான குளிர்பதனப் பொருட்கள்

அதிகரித்து வரும் கட்டுப்பாடு விதிகளால், 21 ஆம் நூற்றாண்டில், மிகக் குறைந்த புவி வெப்பமடைதல் திறன் கொண்ட குளிர்பதனப் பொருட்கள் ஆதிக்கம் செலுத்தும் என்று எதிர்பார்க்கப்படுகிறது, குறிப்பாக R-290 மற்றும் R-1234yf போன்றவை. 2018 இல் பூஜ்ய சந்தைப் பங்கு கொண்ட, குறைந்த GWPO சாதனங்கள் 2022 இல் சந்தைப் பங்கை அதிகரிக்கின்றன.

அதிகம் பயன்படுத்தப்பட்டது

தடைசெய்யப்பட்டது / படிப்படியாக நீக்கப்பட்டது

மற்றவை

References

குளிர்பதனூட்டிகள்
ஆர்மோனியா

ஆர்மோனியா (Harmonia, ; ), பண்டைய கிரேக்க இலக்கியங்களில் கூறப்படும் ஓர் இறவாத பெண் கடவுள் ஆவார். இவர் ஒற்றுமை மற்றும் நல்லிணக்கம் ஆகியவற்றின் கடவுளாகத் திகழ்கிறார். இவருக்கு இணையான [[உரோம்|உரோமைக் கடவுள் கான்கோர்டியா. இவருக்கு எதிரான குணம் கொண்ட கிரேக்க கடவுள் ஏரிசு, (உரோமைக் கடவுள் இரிசு). இவருடைய உடன்பிறப்புகள் எரோசு, குபிட், பிலேகியாசு, ஆதிரெத்தியா, மற்றும் போபோசு, தெய்மோசு இரட்டையர்கள் ஆகியோராவர். இவரது பெற்றோர் அப்ரோடிட் (காதலின் கடவுள்), ஏரெசு (போரின் கடவுள்) ஆகியோராவர்.

ஆர்மோனியாவின் அட்டிகை
"ஆர்மோனியாவின் சபிக்கப்பட்ட அட்டிகை" என்பது ஒரு புகழ்பெற்ற பழங்காலக் கதையாகும். சியுசு கடவுள் ஆர்மோனியவிற்கு கட்மசு என்பவரைத் தந்தார். அவர்கள் இருவரின் திருமணத்தன்று கடவுள்கள் அனைவரும் வந்து வாழ்த்தினர். அப்போது எப்பெசுடசு கடவுள் ஆர்மோனியாவிற்குக் கல்யாண பரிசாக ஒரு மேலங்கி மற்றும் அட்டிகை ஆகியவற்றைத் தந்தார். அந்த அட்டிகை ஆர்மோனியாவின் அட்டிகை என்று அழைக்கப்படுகிறது. அதை அணிந்த அனைவருக்கும் துரதிருஷ்டம் வந்தது. சில கதைகளில் ஆர்மோனியா அந்த அட்டிகையை அப்ரோடிட் அல்லது எராவிடம் இருந்து பெற்றதாகவும் கூறப்படுகிறது.

மேற்கோள்கள்

கிரேக்கக் கடவுளர்
சிப்பிக்குள் முத்து

சிப்பிக்குள் முத்து (Sippikkul Muthu),  கே. விஸ்வநாத் இயக்கி 1986-ஆம் ஆண்டில் வெளியான இத்திரைப்படத்தில் கமல்ஹாசன், இராதிகா மற்றும் பலர் நடித்துள்ளனர். இத்திரைப்படம் தெலுக்கில் சுவாதிமுத்யம் (Swati Mutyam) என்ற பெயரில் முதலில் எடுக்கப்பட்டு பின்னர் தமிழில் மொழிமாற்றம் செய்யப்பட்டது. இத்திரைப்படத்தின் இசை அமைப்பாளர் இளையராஜா ஆவர். இத்திரைப்படத்தின் பாடல்களைப் பாடியவர்கள் எஸ். பி. பாலசுப்பிரமணியம், பி. சுசீலா, எஸ். ஜானகி மற்றும் எஸ். பி. சைலஜா ஆவர்.

இத்திரைப்படமானது பெங்களூர் பல்லவி திரையரங்கில் தெலுங்கு மொழியில் அதிகபட்சமாக 450 நாட்கள் வரை ஓடியது. இத்திரைப்படம் 1989 ஆம் ஆண்டு இந்தி மொழியில் அனில் கபூர் நடிப்பில் ஈஸ்வர் எனும் பெயரில் இயக்குநர் கே. விஸ்வநாத் மீண்டும் படமாக்கினார். 2003 ஆம் ஆண்டு கன்னட மொழியில் இக்கதை சுவாதி முத்து எனும் பெயரில் படமாக்கப்பட்டது. கன்னட மொழியில் ராஜேந்திர பாபு இயக்கத்தில் நடிகர் சுதீப் மற்றும் மீனா நடித்திருந்தனர்.

நடிப்பு 
 கமல்ஹாசன் 
 ராதிகா 
 கோலபுடி மாருதி ராவ்
 ஜெ. வி. சோமயாஜுலு
 நிர்மலம்மா
 சரத் பாபு (சிறப்புத் தோற்றம் )
 ஒய். விஜயா
 மேஜர் சுந்தரராஜன் 
 உன்னி மேரி (தீபா) 
 டப்பிங் ஜானகி 
 அல்லு அர்ஜுன் (குழந்தை நட்சத்திரம்)

தயாரிப்பு 
இத்தமிழ் மொழி பெயர்ப்பு படத்தில் கமல்ஹாசன் நடித்த கதாபாத்திரத்திற்கு எஸ். பி. பாலசுப்பிரமணியம் பின்னணி குரல் கொடுத்தார்.

பாடல்கள் 
இளையராஜா இப்படத்திற்கு இசை அமைத்துள்ளார். தமிழ் பாடல் வரிகள் அனைத்தும் கவிஞர் வைரமுத்து எழுதியுள்ளார்.

விருதுகள் 
தேசிய திரைப்பட விருது
 சிறந்த தெலுங்குத் திரைப்படம்

நந்தி விருது
 சிறந்த நடிகர் - கமல்ஹாசன்
 சிறந்த திரைப்படம்

தென்னிந்திய பிலிம்பேர் விருது
 சிறந்த இயக்குநர் - கே. விஸ்வநாத்

மேற்கோள்கள்

வெளியிணைப்பு 
 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கமல்ஹாசன் நடித்துள்ள திரைப்படங்கள்
ராதிகா நடித்த திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
1986 தெலுங்குத் திரைப்படங்கள்
சரத் பாபு நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
இந்தியத் தெலுங்குத் திரைப்படங்கள்
நைலான் 66

நைலான் 66 (Nylon 66, நைலான் 6-6, நைலான் 6/6, அல்லது நைலான் 6,6) என்பது ஒரு வகையான பாலியமைடு ஆகும். நைலான்கள் பல வகைகளில்  காணப்பட்டாலும், துணி மற்றும் நெகிழித் துறைகளில் பயன்படும் இரண்டு வகை நைலான்களில் நைலான் 6 மற்றும் நைலான் 66 ஆகியவை பொதுவாகப் பயன்படுத்தப்படுபவை ஆகும். நைலான் 6,6 1935 பெப்பிரவரி 28 இல் வாலசு கரோத்தர்சு என்னும் அமெரிக்க வேதியியலாளரால் உருவாக்கப்பட்டது. இது எக்சாமெதிலீன் டை அமீன் மற்றும் அடிபிக் அமிலம் ஆகிய இரண்டு மூலக்கூறுகள் சோ்ந்த சோ்மம் ஆகும். இந்த இரண்டு மூலக்கூறுகளுமே தங்களில் 6 கார்பன் அணுக்களைக் கொண்டவை. இதன் காரணமாகவே இந்த நைலான் வகையானது, நைலான் 6,6 என அழைக்கப்படுகிறது.

தயாரிப்பு முறை

எக்சாமெதிலீன் டை அமீன் மற்றும் அடிப்பிக் அமிலம் ஆகியவை பல்படியை உருவாக்கும் ஒரு குறுக்க வினையில் ஈடுபட்டு நைலான் 66 கிடைக்கிறது.

பயன்பாடுகள்  
2011 ஆம் ஆண்டில் உலக அளவில் நைலான் 66 ஆனது 2 மில்லியன்  டன் அளவுக்கு உற்பத்தி செய்யப்பட்டது.  அந்த கால கட்டத்தில் உற்பத்தி செய்யப்பட்டவற்றில் பாதிக்கு மேல் செயற்கை இழைகளும் மீதமுள்ளவற்றை பொறியியல் சார்ந்த ரெசின்களும் இடம் பிடித்தன. மிக அதிக அளவு வலிமை, உறுதித்தன்மை, வெப்பம் மற்றும் வேதிப்பொருட்களுக்கு எதிரான நிலைப்புத்தன்மை ஆகியவை தேவைப்படம் இடங்களில் நைலான் 66 பயன்படுத்தப்படுகிறது. துணிகள் நெய்வதிலும், உறைகள், துாாிகைகள் தயாாிப்பதிலும், நைலான் பயன்படுகிறது. சுருங்கிய நைலான் இழைகள் மீள் தன்மையுடைய பட்டைகள் (எலாஸ்டிக்) தயாாிக்கவும் பயன்படுகிறது.

வேதியியல் 
நைலான்கள் குறுக்க வினையினால் கிடைக்கப்பெற்ற இணை பலபடியாகும். இவை சம பங்குள்ள அமீன் மற்றும் காா்பாக்சிலிக் அமிலம் ஆகிய இரண்டு வினைசெயல் தொகுதிகளைக் கொண்ட ஒற்றைப்படிகள் வினைபுரிவதால் கிடைக்கின்றன.

மேற்கோள்கள்

அமெரிக்கக் கண்டுபிடிப்புகள்
நெகிழிகள்
பாலியமைடுகள்
செயற்கை இழைகள்
அமைடுகள்